Държавен вестник, бр. 95, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  95
8. работи по трудово или гражданско пра-
воотношение за поднадзорното лице.
(4) При сключването на трудовия договор 
служителите на комисията са длъжни да 
декларират своето имотно състояние пред 
председателя на комисията.“
2. Създават се ал. 5 и 6:
„(5) Всяка година до 30 април служителите 
на комисията са длъжни да декларират пред 
председателя на комисията своето имотно 
състояние, както и получените от предход-
ната календарна година доходи от договори 
за допълнителен труд по чл. 111 от Кодекса 
на труда, доходи от възнаграждения по из-
вънтрудови правоотношения, както и рабо-
тодателя/възложителя, който ги е изплатил, 
и основанията за тяхното получаване. Иму-
ществото – предмет на деклариране, редът 
за деклариране, съхраняването и достъпът до 
информацията, съдържаща се в декларациите, 
се определят с правилника за устройството и 
дейността на комисията.
(6) Служителите, които заемат ръководна 
длъжност, следва да имат висше образование 
с минимална образователно-квалификационна 
степен „магистър“ в областта на икономиката, 
финансите, правото, математиката, информа-
тиката и друга подходяща, с оглед надзора и 
регулирането на небанковия финансов сектор 
специалност и трудов и/или служебен стаж по 
специалността не по-малко от три години.“
§ 15. Член 21 се изменя така:
„Права
Чл. 21. (1) Основните месечни възнаграж-
дения на служителите на комисията се опре-
делят от председателя съгласно вътрешните 
правила за работната заплата и в рамките 
на разполагаемите средства по бюджета за 
съответната година.
(2) Служителите на комисията могат да 
получават допълнителни възнаграждения за 
постигнати резултати, определени по ред и 
по начин, установени с вътрешните правила 
за работната заплата.
(3) Допълнителните възнаграждения по 
ал. 2 не могат да се основават върху средствата, 
събрани от глоби и имуществени санкции от 
поднадзорните лица, вписани в публичните 
регистри по чл. 30.
(4) Членовете и администрацията на ко-
мисията се застраховат задължително със 
застраховка „Злополука“ за сметка на нейния 
бюджет.
(5) Когато длъжност в администрацията 
на комисията се заема от служител с висше 
юридическо образование, придобитият трудов 
или служебен стаж се признава за стаж по 
специалност „Право“.“
§ 16. В глава шеста се създава чл. 25а:
„Служебна тайна
Чл. 25а. (1) Членовете на комисията и 
служителите от нейната администрация са 
длъжни да не разгласяват класифицирана-
та информация, представляваща служебна 
тайна.
(2) Служебна тайна е определена ин-
формация, създавана или съхранявана от 
комисията, която не е държавна тайна, 
нерегламентираният достъп до която би се 
отразил неблагоприятно на интересите на 
държавата или би увредил друг правозащи-
тен интерес.
(3) Списъкът на категориите информация, 
подлежаща на класификация като служебна 
тайна, се определя със заповед на председа-
теля на комисията.“
§ 17. В чл. 27 се правят следните изменения:
1. Алинея 1 се изменя така:
„(1) Комисията събира такси на основание, 
по ред и в размери съгласно тарифа, опреде-
лена в приложение към закона.“
2. Алинеи 2 – 4 се отменят.
3. В ал. 5 навсякъде думите „по ал. 1, т. 9“ 
се заменят със „за осъществяване на общ фи-
нансов надзор“, а думите „по ал. 1, т. 1 – 7“ 
се заличават.
§ 18. В чл. 27а, ал. 2 думите „по чл. 27, 
ал. 1, т. 1 – 7“ се заличават.
§ 19. В чл. 28 се правят следните допъл-
нения:
1. В ал. 3 в текста преди т. 1 след думата 
„приходите“ се добавя „и средствата“.
2. Създават се ал. 4 и 5:
„(4) По бюджета на комисията не може да 
се предвижда финансиране на разходи и пре-
доставяне на трансфери за сметка на приходи 
по ал. 3, т. 4, които се отчитат като вноска в 
централния бюджет.
(5) При преизпълнение на приходи по 
ал. 3, т. 1, 2 и 5, както и при неусвоени суми 
на разходи и трансфери за предоставяне за 
съответната бюджетна година могат да се 
одобряват допълнителни разходи и плащания 
за трансфери по бюджета на комисията за 
следващата година при условията и по реда 
на Закона за публичните финанси.“
§ 20. В § 1 на допълнителната разпоредба 
се правят следните изменения и допълнения:
1. В т. 2 думите „и тримата заместник-пред-
седатели на комисията“ се заменят с „тримата 
заместник-председатели на комисията и членът 
на комисията по чл. 3, т. 5“.
2. Създава се т. 10:
„10. „Ръководна длъжност“ по смисъла на 
чл. 20, ал. 6 е длъжност, която се заема от 
директорите на дирекции и началниците на 
отдели в специализираната администрация.“
§ 21. Създава се приложение към чл. 27, 
ал. 1: